Diari Oficial de la Generalitat Valenciana


Sumari del DOGV 9915, del 14-08-2024 (2024/8033)

RESOLUCIÓ de 30 de juliol de 2024, d'adjudicació de subvencions regulades per l'Orde 1/2024, de 27 de febrer, de la Conselleria de Sanitat, per la qual s'aproven les bases reguladores de les subvencions destinades a finançar programes d'ajuda mútua i autoajuda relacionats amb la millora de la qualitat de vida dels pacients i familiars en la Comunitat Valenciana, per a l'exercici 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9915

Data del DOGV
:   14-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8033

CVE
:   KRMS-L-9502-1196

Data del document
:   30-07-2024

Organisme emissor
:   Conselleria de Sanitat

Tipus de document
:   Resolució

Per Orde 1/2024, de 27 de febrer, de la Conselleria de Sanitat, s'aproven les bases reguladores de les subvencions destinades a finançar programes d'ajuda mútua i autoajuda relacionats amb la millora de la qualitat de vida dels pacients i familiars a la Comunitat Valenciana. (D'ara en avant Orde 1/2024).

Per Resolució de 10 d'abril de 2024, del conseller de Sanitat, es convoquen subvencions destinades a finançar programes d'ajuda mútua i autoajuda, relacionats amb la millora de la qualitat de vida dels pacients i les pacients a la Comunitat Valenciana.

L'ordenació i instrucció del procediment de concessió correspondran a la direcció general amb competències en matèria d'atenció al pacient, a través de la subdirecció general amb competències en matèria d'atenció al pacient, segons s'establix en article deu de l'Orde 1/2024.

La comissió de valoració, constituïda segons s'establix en l'article onze de l'Orde 1/2024, ha procedit a l'examen i valoració dels projectes presentats, d'acord amb els criteris de valoració establits en els articles setze i dèsset de la precitada orde, i a l'emissió de l'informe de 26/06/2024 dirigit a l'òrgan instructor perquè formule proposta de resolució provisional.

La resolució provisional es va publicar en la pàgina web de la Conselleria de Sanitat el 28/06/2024, i es va donar un termini de 10 dies per a la presentació d'al·legacions.

S'han rebut cinc al·legacions de les entitats: Associació d’Epilèpsia Comunitat Valenciana, Associació d'Hemofília de la Comunitat Valenciana, Federació d'Associacions de Discapacitats Físics de la Província d'Alacant, Associació comarcal d'ajuda en el tractament del càncer, Fundació Clínica Uner, les quals solament sol·licitaven rebre la puntuació atorgada en la valoració, i se’ls va facilitar la informació sol·licitada.

La Federació Espanyola de Malalties Rares, a més de rebre la puntuació detallada, resultant de la baremació realitzada per la comissió de valoració, ha realitzat al·legacions a la quantitat atorgada per la resolució provisional, i han sigut desestimades perquè el càlcul de la quantitat final es realitza per la fórmula descrita en les bases, així com en el coeficient d'ajust.

L'Associació Valenciana de Trastorns de la Personalitat, a més de rebre la puntuació detallada, resultant de la baremació realitzada per la comissió de valoració, ha realitzat al·legacions a la quantitat atorgada per la resolució provisional, i han sigut acceptades en el sentit de puntuar amb 11 punts més l'apartat «Sinergia amb alguna de les línies estratègiques o programes de salut».

L'entitat Associació Persones Sordcegues de la Comunitat Valenciana ha presentat l'al·legació fora de termini, per la qual cosa es desestimen les seues al·legacions.

L'òrgan instructor, a la vista de l'informe emés per la comissió de valoració, emet la proposta de resolució definitiva.

D'acord amb el preceptuat en l'article dotze de l'Orde 01/24, l’òrgan competent per a dictar les resolucions de concessió serà la persona titular de la conselleria amb competències en matèria de sanitat, que podrà delegar sobre la base de l'article 9 de la Llei 40/2015, d'1 d'octubre, de règim jurídic del sector públic.

De conformitat amb el que es preveu en l'article 17 de l'Orde 4/2023, de 13 d'octubre, de la Conselleria de Sanitat, per la qual es desenvolupa el Decret 135/2023, de 10 d'agost del Consell, d'aprovació del Reglament orgànic i funcional de la Conselleria de Sanitat, la Direcció General d'Informació Sanitària, Qualitat i Avaluació exercix, entre altres, les competències en matèria d'atenció al pacient.

En virtut de la competència atribuïda en el punt cinc de l'article  dotze de l'Orde 1/2024 i l’article deu de la Resolució de convocatòria de 10 d'abril  de 2024, i d'acord amb la proposta de l’òrgan instructor,

RESOLC

*Primer*

Concedir, amb caràcter definitiu, les subvencions a les entitats relacionades en l'annex I i per les quanties que en este es determinen. Les ajudes seran finançades a càrrec del programa pressupostari Planificació i Atenció al Pacient, de la Direcció General d'Informació Sanitària, Qualitat i Avaluació Y36443374 411F00 línia S0295, per un import total màxim de tres milions i cinc-cents mil euros (3.500.000 euros).

  

València, 30 de juliol de 2024

(p. d. 27.02.2024; DOGV 9802)

Juan Manuel Beltrán Garrido

Director general d'Informació Sanitària, Qualitat i Avaluació

Esta disposició conté annexos. Consulteu-ne la versió en PDF.